ddrg/super_eurlex huggingface dataset:
DA Den Europæiske Unions Tidende C 246/37

Sag anlagt den 9. juli 2010 — Internationaler Hilfsfonds mod Kommissionen

(Sag T-300/10)

()

2010/C 246/64

Processprog: tysk

Parter

Sagsøger: Internationaler Hilfsfonds eV (Rosbach, Tyskland) (ved Rechtsanwalt H. Kaltenecker)

Sagsøgt: Europa-Kommissionen

Sagsøgerens påstande

— Kommissionens beslutning af 29. april 2010, annulleres, for så vidt som sagsøgeren herved blev nægtet aktindsigt i dokumenter, som endnu ikke eller kun delvist var gjort offentligt tilgængelige.

— Kommissionen tilpligtes at betale sagens omkostninger, herunder sagsøgerens omkostninger.

Søgsmålsgrunde og væsentligste argumenter

Sagsøgeren anfægter Kommissionens beslutning af 29. april 2010, hvorved der blev givet delvist afslag på den genfremsatte begæring om aktindsigt i de ikke offentligt tilgængelige dokumenter om LIEN 97-2011-aftalen.

Sagsøgeren gør derudover i det væsentlige gældende, at det var med urette, at Kommissionen afviste sagsøgerens anmodning om i aktindsigt i de anmodede dokumenter med henvisning til undtagelserne i artikel 4 i forordning (EF) nr. 1049/2001 (1) om beskyttelse af beslutningsprocessen og beskyttelse af privatlivets fred og den enkeltes integritet. I denne forbindelse gør sagsøgeren endvidere gældende, at der er en mere tungtvejende offentlig interesse i, at de dokumenter, der endnu ikke er blevet gjort tilgængelige, gøres offentligt tilgængelige.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
—

har foretaget en urigtig anvendelse af artikel 107, stk. 1, TEUF i denne sag og under alle omstændigheder har anlagt en urigtig vurdering af de faktiske omstændigheder og undladt at angive en begrundelse, for så vidt den har lagt til grund, at de pågældende lempelser af WAM’s renteudgifter for initiativer med forretningsmæssig indtrængen i tredjelande kunne skade konkurrencen i Fællesskabet eller fordreje konkurrencen, hvorved Kommissionen har fjernet sig fra de tidligere afgørelser herom fra Domstolen (sag C-94/06 P) (2) og Retten (sag T-316/04) (3) i strid med artikel 366 TEUF
DA Den Europæiske Unions Tidende C 246/37

Sag anlagt den 8. juli 2010 — DBV mod Kommissionen

(Sag T-297/10)

()

2010/C 246/63

Processprog: tysk

Parter

Sagsøger: DBV Deutscher Brennstoffvertrieb Würzburg GmbH (Würzburg, Tyskland) (ved Rechtsanwälte C. Rudolph og A. Günther)

Sagsøgt: Europa-Kommissionen

Sagsøgerens påstande

— Kommissionens forordning (EU) nr. 404/2010 af 10. maj 2010 om indførelse af en midlertidig antidumpingtold på importen af visse aluminiumshjul med oprindelse i Folkerepublikken Kina annulleres

— Europa-Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren anfægter forordningen (EU) nr. 404/2010 (1), hvorved Kommissionen har indført en midlertidig antidumpingtold på importen af visse aluminiumshjul med oprindelse i Folkerepublikken Kina.

Til støtte for søgsmålet påberåber sagsøgeren sig for det første, at væsentlige forskrifter og retten til forsvar er blevet tilsidesat, da sagsøgeren ikke blev underrettet eller hørt under den procedure, der gik forud for den anfægtede forordnings udstedelse og følgelig ikke har haft mulighed for at forsvare sig eller fremsætte sine synspunkter på området.

For det andet påberåber sagsøgeren sig, at der foreligger en ukorrekt konstatering af de faktiske omstændigheder og magtfordrejning. Sagsøgeren gør i den forbindelse gældende, at de faktiske omstændigheder ikke er fremstillet og fastslået korrekt. Sagsøgeren forklarer, at stigningen i dollarkursen, der indtrådte i mellemtiden, samt stigningen i råoliepriserne f.eks. ikke er taget i betragtning. Hvad desuden angår magtfordrejningen anfører sagsøgeren, at Kommissionen ikke har overholdt proportionalitetsprincippet. Ifølge sagsøgeren er magtfordrejningen og tilsidesættelsen af forordning EF nr. 1225/2009 (2) bl.a. en følge af, at Kommissionen under dennes undersøgelser ikke har indsamlet oplysninger, der var egnede til at fastsætte differentierede toldafgifter.

(1) Kommissionens forordning (EU) nr. 404/2010 af 10.5.2010 om indførelse af en midlertidig antidumpingtold på importen af visse aluminiumshjul med oprindelse i Folkerepublikken Kina (EUT L 117, s. 64).

(2) Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).
DA Den Europæiske Unions Tidende C 234/51

Sag anlagt den 26. juni 2010 — Martin mod Kommissionen

(Sag T-291/10)

()

2010/C 234/90

Processprog: engelsk

Parter

Sagsøger: Anne Martin (Bruxelles, Belgien) (ved solicitor U. O’Dwyer)

Sagsøgt: Europa-Kommissionen

Sagsøgerens påstande

— Kommissionens stiltiende afslag af 20. april 2010 på sagsøgerens genfremsatte begæring om aktindsigt af 4. marts 2010 annulleres.

— Kommissionen tilpligtes at efterkomme Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1) inden for en efter Rettens skøn fastsat frist.

— Europa-Kommissionen tilpligtes at betale sagens omkostninger.

Søgsmålsgrunde og væsentligste argumenter

Ved det foreliggende søgsmål påstår sagsøgeren i henhold til artikel 263 TEUF annullation af Kommissionens stiltiende afgørelse af 20. april 2010, hvorved sidstnævnte undlod at besvare sagsøgerens genfremsatte begæring om aktindsigt, indgivet til Kommissionens Generalsekretariat i medfør af artikel 7, stk. 2, i forordning nr. 1049/2001, som gentog hendes oprindelige begæring om aktindsigt af 22. december 2009, inden fristens udløb den 20. april 2010.

Til støtte for sit søgsmål gør sagsøgeren følgende anbringender gældende:

Kommissionens undladelse af at træffe afgørelse inden for den i forordning nr. 1049/2001 fastsatte frist udgør et stiltiende afslag på sagsøgerens genfremsatte begæring om aktindsigt af 4. marts 2010 og er en tilsidesættelse af den nævnte forordnings artikel 8, stk. 1, og af artikel 296 TEUF, idet der ikke er angivet en fyldestgørende begrundelse for afslaget.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
DA Den Europæiske Unions Tidende C 234/42

Sag anlagt den 16. juni 2010 — Land Wien mod Kommissionen

(Sag T-267/10)

()

2010/C 234/76

Processprog: tysk

Parter

Sagsøger: Land Wien (ved Rechtsanwalt W.-G. Schärf)

Sagsøgt: Europa-Kommissionen

Sagsøgerens påstande

— Afgørelsen af 25. marts 2010 annulleres.

— Det fastslås, at Europa-Kommissionen har tilsidesat forordning (EF) nr. 1049/2001 (1), idet den ikke fremsendte alle ønskede dokumenter vedrørende udbygningen af reaktor 3 og 4 i Mochovce-atomkraftværket til sagsøgeren, hvorved den udviste passivitet i henhold til artikel 265 TEUF og følgelig tilsidesatte stk. 3 i forordning nr. 1049/2001.

— Europa-Kommissionen tilpligtes at betale alle omkostninger, som sagsøgeren, Land Wien, har afholdt i sagen.

Søgsmålsgrunde og væsentligste argumenter

Sagsøgeren har anfægtet Kommissionens beslutning af 25. marts 2010, hvorved sagsøgerens klagesag vedrørende udbygningen af reaktor 3 og 4 i Mochovce-atomkraftværket i Slovakiet blev henlagt. Derudover har sagsøgeren klaget over ikke at have modtaget alle ønskede dokumenter vedrørende udbygningen af reaktor 3 og 4 i Mochovce-atomkraftværket fra Kommissionen, som derved har udvist passivitet i henhold til artikel 265 TEUF.

Sagsøgeren har til støtte for sin påstand gjort gældende, at Kommissionen med sin beslutning af 25. marts 2010 tilsidesatte direktiv 2003/35/EF (2) og grundrettigheden i artikel 37 i Den Europæiske Unions charter om grundlæggende rettigheder.

I forbindelse med sin anmodning om udlevering af oplysninger har sagsøgeren gjort gældende, at den uforskriftsmæssige behandling, som sagsøgeren blev givet, er i strid med artikel 42 i chartret om grundlæggende rettigheder. Derudover er artikel 7 i forordning nr. 1049/2001 blevet tilsidesat.

Endvidere er sagsøgeren af den opfattelse, at Kommissionen ved at undlade at handle i henhold til klagen og i henhold til anmodningen om oplysninger desuden ikke iagttog de handlepligter, som er fastsat i Euratom-traktaten og i Domstolens dom af 27. oktober 2009, sag C-115/08, ČEZ (endnu ikke trykt i Samling af Afgørelser).

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).

(2) Europa-Parlamentets og Rådets direktiv 2003/35/EF af 26. maj 2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF for så vidt angår offentlig deltagelse og adgang til klage og domstolsprøvelse (EUT L 156, s. 17).
DA Den Europæiske Unions Tidende C 234/40

Sag anlagt den 26. maj 2010 — RUNGIS express mod KHIM — Žito (MARESTO)

(Sag T-243/10)

()

2010/C 234/73

Stævningen er affattet på tysk

Parter

Sagsøger: RUNGIS express AG (Meckenheim, Tyskland) (ved Rechtsanwalt U. Feldmann)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: ŽITO prehrambena industrija, d.d. (Ljubljana, Slovenien)

Sagsøgerens påstande

— Afgørelse truffet den 11. marts 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 691/2009-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: RUNGIS express AG

Det omhandlede EF-varemærke: Ordmærket MARESTO for varer i klasse 29

Indehaver af det i indsigelsessagen påberåbte varemærke eller tegn: ŽITO prehrambena industrija, d.d.

Det i indsigelsessagen påberåbte varemærke eller tegn: Et nationalt figurmærke, der gengiver en kok og ordbestanddelen »M·A·E·S·T·R·O« for varer i klasse 29 og 30, et nationalt figurmærke, der indeholder ordbestanddelen »M·A·E·S·T·R·O« for varer i klasse 29, 30 og 43, og det nationale ordmærke »BRAVO, MAESTRO!« for varer i klasse 29, 30 og 43

Indsigelsesafdelingens afgørelse: Medhold i indsigelsen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b) og c), i forordning (EF) nr. 207/2009 (1), idet de varemærker, som indsigelsen støttes på, mangler fornødent særpræg og/eller er rent beskrivende.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
C 288/60

Appel iværksat den 1. september 2010 af Luigi Marcuccio til prøvelse af Personalerettens kendelse af 22. juni 2010 i sag F-78/09, Marcuccio mod Kommissionen

(Sag T-366/10 P)

()

(2010/C 288/109)

Processprog: italiensk

Parter

Appellant: Luigi Marcuccio (Tricase, Italien) (ved avvocato G. Cipressa)

Den anden part i appelsagen: Europa-Kommissionen

Appellantens påstande

— Under alle omstændigheder ophæves den appellerede kendelse fuldt ud og uden undtagelser.

— Det fastslås, at søgsmålet i første instans, der gav anledning til den appellerede kendelse, fuldt ud og uden undtagelse kunne antages til realitetsbehandling.

— Principalt: Der gives appellanten medhold fuldt ud og undtagelse i hans påstande i første instans.

— Indstævnte tilpligtes at erstatte appellanten alle omkostninger, gebyrer og honorarer, som han har afholdt i sagen indtil nu.

— Subsidiært: Sagen hjemvises til Personaleretten med henblik på, at den træffer fornyet afgørelse i en anden sammensætning.

Anbringender og væsentligste argumenter

Denne appel er iværksat til prøvelse af kendelse afsagt af Personaleretten den 22. juni 2010. Ved denne kendelse afviste Personaleretten et søgsmål, der var indbragt med påstand om erstatning for den skade, som appellanten angiveligt har lidt som følge af indstævntes afvisning af at erstatte ham de godtgørelsesberettigede omkostninger, som appellanten har afholdt i sag T-18/04, Marcuccio mod Kommissionen.

Til støtte for sine påstande har appellanten gjort gældende, at der foreligger en urigtig og ulogisk fortolkning af begrebet ansøgning i tjenestemandsvedtægtens artikel 90 og 91, en absolut begrundelsesmangel med forvanskning og fordrejning af de faktiske omstændigheder, samt en urigtig fortolkning af retspraksis vedrørende fastsættelse af sagsomkostninger, som det ved en retsafgørelse er blevet pålagt en part at betale.

Appellanten gør ligeledes gældende, at der foreligger en tilsidesættelse af retten til kontradiktion og retten til forsvar, og at Personaleretten har undladt at tage stilling til nogle af hans påstande.
Sag anlagt den 18. august 2010 — Kommissionen mod Tornasol Films

(Sag T-338/10)

()

(2010/C 288/89)

Processprog: spansk

Parter

Sagsøger: Europa-Kommissionen (ved A.-M. Rouchaud-Joët, som befuldmægtiget, bistået af abogado R. Alonso Pérez-Villanueva)

Sagsøgt: Tornasol Films SA (Madrid, Spanien)

Sagsøgerens påstande

— Sagsøgte tilpligtes at betale sagsøgeren 19 554,00 EUR med tillæg af morarenter på 5 % årligt at regne fra den 14. april 2009.

— Tornasol Films S.A. tilpligtes at betale sagens omkostninger.

Søgsmålsgrunde og væsentligste argumenter

Dette søgsmål vedrører den påståede manglende opfyldelse af den kontrakt, der blev indgået mellem Kommissionen og sagsøgte inden for rammerne af Media Plus-programmet.

Det er fastsat i nævnte kontrakt, at støttemodtageren skal indbetale et beløb svarende til den tildelte fællesskabsstøtte på en særlig konto inden for en frist på 30 dage fra påbegyndelsen af produktionen og forelægge Kommissionen et forslag til reinvestering af det nævnte beløb inden for en frist på seks måneder efter dette tidspunkt.

Til støtte for søgsmålet har Kommissionen fremsat følgende anbringender:

— Sagsøgte har ikke overholdt disse kontraktlige forpligtelser, selv om selskabet ikke har fremsat noget krav eller protesteret over for den af Kommissionen fremsendte debetnota.

— I tilfælde af støttemodtagerens tilsidesættelse af de forpligtelser, der er fastsat i kontrakten, giver kontrakten Kommissionen adgang til at hæve denne og kræve de udlagte beløb i økonomisk støtte tilbagebetalt.
—

det forhold, at afgørelserne truffet af Den Interamerikanske Kommission for Tropisk Tunfisk er ulovlige for så vidt som denne kommission har overtrådt grænserne for sin kompetence, idet den alene har til mål at udføre en opgave med information og undersøgelse af mulighederne for bevaring af arten, og ikke har kompetence til at træffe bindende afgørelser, og
C 288/56

Sag anlagt den 27. august 2010 — Kraft Foods Schweiz mod KHIM — Compañía Nacional de Chocolates (CORONA)

(Sag T-357/10)

()

(2010/C 288/104)

Stævningen er affattet på engelsk

Parter

Sagsøger: Kraft Foods Schweiz Holding GmbH (Zug, Schweiz) (ved lawyers P. Péters og T. de Haan)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Compañía Nacional de Chocolates SA (Medellín, Colombia)

Sagsøgerens påstande

— Afgørelse truffet den 29. juni af Fjerde Appelkammer ved Kontoret for Harmonisering i det Indre Marked (Varemærker og Design) (sag R 696/2009-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Compañía Nacional de Chocolates SA

Det omhandlede EF-varemærke: Figurmærket »CORONA« for varer i klasse 30

Indehaver af det i indsigelsessagen påberåbte varemærke eller tegn: Kraft Foods Schweiz Holding GmbH

Det i indsigelsessagen påberåbte varemærke eller tegn: Estisk varemærkeregistrering nr. 20671 af ordmærket »KARUNA« for varer i klasse 30; lettisk varemærkeregistrering nr. M36592 af ordmærket »KARUNA« for varer i klasse 30; litauisk varemærkeregistrering nr. 28143 af ordmærket »KARŪNA« for varer i klasse 30

Indsigelsesafdelingens afgørelse: Indsigelsen taget til følge

Appelkammerets afgørelse: Annullation af Indsigelsesafdelingens afgørelse og afslag på indsigelsen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret fejlagtigt fandt, at der ikke var risiko for forveksling, tilsidesættelse af artikel 8, stk. 5, i Rådets forordning nr. 207/2009, idet appelkammeret fejlagtigt vurderede, at varemærkerne ikke ligner hinanden eller er identiske.
—

Afgørelse truffet den 7. maj 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1217/2009-1) annulleres delvist eller ændres, for så vidt som den er til ugunst for sagsøgeren.
1.

Overtrædelse af artikel H.2, bilag II, til forordning nr. 1164/94/EF (1), for så vidt som: — der er anvendt en finansiel korrektion for overtrædelse af EU-direktiver om indgåelse af offentlige bygge- og anlægskontrakter på kontrakter, der imidlertid ikke er omfattet af disse direktiver, og — der er anvendt en finansiel korrektion for en overtrædelse af EU-regler, der imidlertid ikke eksisterer, idet disse ikke omhandler den angiveligt ulovlige opdeling af kontrakternes genstand.
—

Der foreligger en tilsidesættelse af artikel 90 og 91 i vedtægten for tjenestemænd i De Europæiske Fællesskaber (herefter »vedtægten«) samt af retssikkerhedsprincippet, for så vidt som Personaleretten begik en retlig fejl ved at lægge til grund, at indstævntes søgsmål skulle anses for et erstatningssøgsmål, men uden at angive nogen begrundelse herfor.
DA Den Europæiske Unions Tidende C 274/25

Sag anlagt den 23. juli 2010 — HIM mod Kommissionen

(Sag T-316/10)

()

2010/C 274/40

Processprog: fransk

Parter

Sagsøger: Health Information Management (HIM) (Bruxelles, Belgien) (ved avocat P. Zeegers)

Sagsøgt: Europa-Kommissionen

Sagsøgerens påstande

— Sagen antages til realitetsbehandling, og der gives sagsøgeren medhold

— Europa-Kommissionen tilpligtes at betale 11 821,35 EUR med tillæg af morarenter i henhold til gældende belgisk sats fra den 16. juni 2010

— Europa-Kommissionen tilpligtes at betale samtlige sagens omkostninger, foreløbigt opgjort til 5 000 EUR.

Søgsmålsgrunde og væsentligste argumenter

Sagsøgeren har under denne sag, som er anlagt ifølge en voldgiftsbestemmelse, i det væsentlige nedlagt påstand om, at Retten fastslår følgende: Ved beregningen af sagsøgerens generalomkostninger, der skal dækkes af Kommissionen (i forbindelse med kontrakter indgået under særprogrammet eTen), dvs. den del af generalomkostningerne, som kan henføres til udgifter til arbejde udført af det til projektet knyttede personale, skal underleverandørerne ikke medregnes som sagsøgerens personale, da disse underleverandører ikke påfører sagsøgeren nogen generalomkostninger. Som følge heraf skal udgifterne til underleverandørerne ikke inkluderes i det samlede beløb for personaleudgifter, hvormed det samlede beløb for generalomkostningerne divideres med henblik på at finde fællesnævneren, der skal anvendes for at beregne den procentsats af generalomkostningerne, som er dækningsberettigede.

Sagsøgeren har til støtte for sagen gjort gældende, at eftersom udgifterne for underleverandørerne ikke indgår i de dækningsberettigede personaleomkostninger, opstår der en uoverensstemmelse ved, at underleverandørerne medregnes som sagsøgerens personale i forbindelse med beregningen af det samlede beløb for personaleudgifterne, der skal anvendes ved beregningen af den dækningsberettigede procentsats af generalomkostningerne.

At underleverandørerne medregnes som personale hos sagsøgeren er desuden til skade for denne, idet metoden bevirker, at fællesnævneren forhøjes, hvorfor den dækningsberettigede procentsats af generalomkostningerne proportionelt nedsættes hermed.
DA Den Europæiske Unions Tidende C 274/23

Sag anlagt den 10. juni 2010 — PPG og SNF mod ECHA

(Sag T-268/10)

()

2010/C 274/37

Processprog: engelsk

Parter

Sagsøgere: Polyelectrolyte Producers Group GEIE (PPG) (Bruxelles, Belgien) og SNF SAS (Andrezieux Boutheon, Frankrig) (ved lawyers K. Van Maldegem, R. Cana, og solicitor P. Sellar)

Sagsøgt: Det Europæiske Kemikalieagentur (ECHA)

Sagsøgernes påstande

— Sagen antages til realitetsbehandling, og der gives sagsøgerne medhold i de nedlagte påstande.

— Den anfægtede retsakt annulleres.

— ECHA tilpligtes at betale sagens omkostninger.

— Der træffes sådanne andre eller yderligere foranstaltninger, som findes påkrævet.

Søgsmålsgrunde og væsentligste argumenter

Sagsøgerne har nedlagt påstand om annullation af Det Europæiske Kemikalieagenturs (herefter »ECHA«) afgørelse truffet i henhold til artikel 59 i forordning (EF) nr. 1907/2006 (1) (herefter »REACH«) vedrørende identifikation af acrylamid (EF-nummer 201-173-7) (CAS-nummer 79-06-1) som et stof, der opfylder kriterierne i forordningens artikel 57.

Sagsøgerne gør gældende, at den anfægtede retsakt er ulovlig, fordi den bygger på en vurdering af acrylamid, som er videnskabeligt og retligt mangelfuld, eftersom den støtter sig på beviser, der ikke er tilstrækkeligt pålidelige og sikre. Det er sagsøgernes opfattelse, at ECHA ved vedtagelsen af den anfægtede retsakt gjorde sig skyldig i et åbenbart fejlskøn og dermed tilsidesatte artikel 2, stk. 8, og artikel 59 i REACH samt tilsidesatte sin forpligtelse til omhyggeligt og upartisk at undersøge beviserne.

Sagsøgerne gør endvidere gældende, at den anfægtede retsakt tilsidesætter en række generelle EU-retlige principper, så som proportionalitetsprincippet og ligebehandlingsprincippet, idet den udsætter acrylamid for forskelsbehandling i forhold til andre sammenlignelige stoffer uden en objektiv begrundelse herfor.

(1) Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1).
DA Den Europæiske Unions Tidende C 274/25

Sag anlagt den 23. juli 2010 — Groupe Partouche mod Kommissionen

(Sag T-315/10)

()

2010/C 274/39

Processprog: fransk

Parter

Sagsøger: Groupe Partouche SA (Paris, Frankrig) (ved avocat J.-J. Sebag)

Sagsøgt: Europa-Kommissionen

Sagsøgerens påstande

— Europa-Kommissionens beslutning om ikke at rejse indsigelse annulleres.

— Europa-Kommissionen tilpligtes at betale sagens omkostninger.

Søgsmålsgrunde og væsentligste argumenter

I den foreliggende sag har sagsøgeren nedlagt påstand om annullation af Kommissionens beslutning K(2010) 3333 af 21. maj 2010, hvorefter en fusionsplan, hvorved Française des Jeux og Groupe Lucien Barrière erhverver fælles kontrol med virksomheden Newco, der varetager etablering og drift af et websted for onlinepoker i Frankrig, blev erklæret forenelig med det indre marked og med aftalen om Det Europæiske Økonomiske Samarbejdsområde.

Til støtte for sine påstande har sagsøgeren gjort gældende, at Kommissionen burde have henvist behandlingen af den pågældende fusion til Den Franske Republik under hensyntagen til, at fusionen eventuelt mærkbart påvirker konkurrencesituationen i Frankrig på det pågældende marked.
Såfremt Retten måtte finde, at dele af de dokumenter, som sagsøgeren har begæret aktindsigt i, er beskyttet ved artikel 4, stk. 1, litra a), tredje led, i forordning nr. 1049/2001, gør sagsøgeren gældende, at artikel 4, stk. 6, er anvendt forkert, og at der er sket tilsidesættelse af proportionalitetsprincippet, for så vidt som Kommissionen har undladt at tage stilling til, om det var berettiget at give delvis aktindsigt og har undladt at begrænse afslaget til de dele af dokumenterne, hvor det var passende og strengt nødvendigt.